**STAVLJANJE NA TRŽŠTE REPUBLIKE HRVATSKE HRANE SA ZDRAVSTVENIM TVRDNJAMA**

»Zdravstvena tvrdnja« jest svaka tvrdnja (uključujući i slikovno, grafičko ili simboličko predstavljanje) kojom se izjavljuje, sugerira ili navodi na zaključak da kategorija hrane, određena hrana ili sastojak hrane utječe na zdravlje ljudi.

Uvjeti označavanja, reklamiranja i prezentiranja hrane s prehrambenim ili zdravstvenim tvrdnjama propisani su

1. Uredbom (EZ) br. 1924/2006 Europskog parlamenta i Vijeća od 20. prosinca 2006. o prehrambenim i zdravstvenim tvrdnjama koje se navode na hrani (<http://eur-lex.europa.eu/legal-content/HR/TXT/PDF/?uri=CELEX:02006R1924-20141213&qid=1516698539778&from=HR>)
2. Uredbom (EU) br. 1169/2011 Europskog parlamenta i Vijeća od 25. listopada 2011. o informiranju potrošača o hrani, izmjeni uredbi (EZ) br. 1924/2006 i (EZ) br. 1925/2006 Europskog parlamenta i Vijeća te o stavljanju izvan snage Direktive Komisije 87/250/EEZ, Direktive Vijeća 90/496/EEZ, Direktive Komisije 1999/10/EZ, Direktive 2000/13/EZ Europskog parlamenta i Vijeća, direktiva Komisije 2002/67/EZ i 2008/5/EZ i Uredbe Komisije (EZ) br. 608/2004 (<http://eur-lex.europa.eu/legal-content/HR/TXT/PDF/?uri=CELEX:02011R1169-20140219&qid=1516698590246&from=HR>)
3. Uredbom komisije (EU) br. 432/2012 od 16. svibnja 2012. o utvrđivanju popisa dopuštenih zdravstvenih tvrdnji koje se navode na hrani, osim onih koje se odnose na smanjenje rizika od bolesti te na razvoj i zdravlje djece (<http://eur-lex.europa.eu/legal-content/HR/TXT/PDF/?uri=CELEX:02012R0432-20170822&qid=1516698639851&from=HR>)
4. Zakon o prehrambenim i zdravstvenim tvrdnjama te hrani obogaćenoj nutrijentima (Narodne novine br. 39/2013 i 114/18)

(<https://narodne-novine.nn.hr/clanci/sluzbeni/2018_12_114_2207.html>)

(<https://narodne-novine.nn.hr/clanci/sluzbeni/2013_04_39_722.html>)

1. Zakon o informiranju potrošača o hrani (Narodne novine br. 56/2013, 14/2014, 56/2016)

(<https://narodne-novine.nn.hr/clanci/sluzbeni/2013_05_56_1136.html>,

<https://narodne-novine.nn.hr/clanci/sluzbeni/2014_02_14_276.html>,

<https://narodne-novine.nn.hr/clanci/sluzbeni/2016_06_56_1449.html>,)

i primjenjuju se na sve oblike komercijalne komunikacije (web stranice, informativni letci i knjižice, plakati, bilo koji oblik pismene, usmene, slikovne reklame i sl.).

Navođenje na hrani prehrambenih i /ili zdravstvenih tvrdnji je neobavezno, a ukoliko se navode, **ne smiju  hrani pripisivati svojstva prevencije, terapije i liječenja bolesti ljudi ili upućivati na takva svojstva.**

Ukoliko neki proizvod ima trgovački naziv, naziv marke proizvoda (»robna marka«) ili izmišljeni naziv koji se koristi prilikom označavanja, reklamiranja i prezentiranja hrane, a tumači se kao prehrambena i zdravstvena tvrdnja ista se može koristiti pod uvjetom da se uz takav naziv hrane navodi i prehrambena ili zdravstvena tvrdnja na koju on upućuje te da je tvrdnja sukladna gore navedenim propisima.

Iznimno, hrana koja ima trgovački naziv ili naziv marke proizvoda (»robna marka«) koji su postojali i prije 1. siječnja 2005., a koji nisu usklađeni s propisima o tvrdnjama, mogu se stavljati na tržište sve do 19. siječnja 2022., nakon čega se moraju uskladiti s navedenim propisima.

Upućivanja na opće, nespecifične koristi hranjive tvari ili proizvoda za opće zdravlje ili dobrobit u vezi sa zdravljem, kao i korištenje općih nespecifičnih tvrdnji (npr. za zdravlje kostiju) dopušteno je samo ako je popraćeno specifičnom odobrenom zdravstvenom tvrdnjom (npr. kalcij je potreban za održavanje normalnih kostiju) ali mora postojati veza između opće i specifične odobrene tvrdnje. Takva odobrena tvrdnja bi trebala biti navedena u neposrednoj blizini opće nespecifične tvrdnje.

Zdravstvena tvrdnja mora se uvijek navoditi za hranjivu tvar, hranu ili kategoriju hrane za koju je odobrena a ne za proizvod koji sadrži istu (npr. ~~proizvod naziva ABC održava normalne kosti~~ – NE, proizvod naziva ABC sadrži kalcij koji je potreban za održavanje normalnih kostiju – DA).

Prilikom navođenja zdravstvene tvrdnje moraju se pružiti sljedeće informacije:

1. Nutritivnu deklaraciju sukladno Uredbi 1169/20111 osim u slučaju dodataka prehrani kod kojih se umjesto nutritivne deklaracije navodi količina hranjivih tvari ili drugih tvari s fiziološkim učinkom prisutnu u količini preporučenoj za dnevnu upotrebu,
2. izjava kojom se ukazuje na važnost uravnotežene i raznovrsne prehrane i zdravog načina života,
3. količina hrane i način njezine konzumacije koji su potrebni za dobivanje korisnog učinka kakav se tvrdi da ta hrana ima,
4. tamo gdje je to primjenjivo, izjava za osobe koje bi trebale izbjegavati tu hranu,
5. odgovarajuće upozorenje za proizvode za koje postoji vjerojatnost da predstavljaju opasnost za zdravlje u slučaju pretjerane konzumacije

Ukoliko se navodi tvrdnja o smanjenju rizika od bolesti pri označavanju, reklamiranju i prezentiranju hrane mora se navesti izjava koja navodi da bolest na koju se tvrdnja odnosi ima višestruke faktore rizika te da mijenjanje jednog od tih faktora rizika može, ali i ne mora imati koristan učinak.

Korisni linkovi:

DG SANTE –

<https://ec.europa.eu/food/safety/labelling_nutrition/claims_en>

EU registar odobrenih i odbijenih tvrdnji-

<http://ec.europa.eu/food/safety/labelling_nutrition/claims/register/public/?event=register.home>

EFSA

<https://www.efsa.europa.eu/en/topics/topic/article13>